钦定古今图书集成/明伦汇编/官常典/第594卷 > 李仕衡
## 钦定古今图书集成/明伦汇编/官常典/第594卷 > 李仕衡

按《宋史》本传，“仕衡字天钧，秦州成纪人，后家京兆府。
进士及第，调鄠县主簿。田重进守京兆，命仕衡鞫死
囚五人，活者四人。重进即其家谓曰：‘子有阴施，此门
当高大之’。徙知彭山县，就加大理评事，迁光禄寺丞。
父益以不法诛，仕衡亦坐除名。后会赦，寇准荐其材，
尽复其官，领渭桥辇运，通判邠州，再迁秘书丞，徙知”
剑州。王均反，仕衡度州兵不足守，即弃城焚刍粟，辇
金帛东守剑门。既而贼陷汉州，攻剑州，州空无所资，
即趋剑门。仕衡预招贼众，得千馀人，待之不疑。贼将
至，与钤辖裴臻迎击之，斩首数千级，乃乘驿入奏，擢
尚书度支员外郎，赐服绯鱼。已而使者言“仕衡尝弃
城，降监虔州税。”召还，判三司盐铁勾院，度支使梁鼎
言：“商人入粟于边，率高其直而售以解盐，商利益博，
国用日耗。请调丁夫转粟而辇盐诸州，官自鬻之，岁
可得缗钱三十万。”仕衡曰：“安边无大于息民，今不得
已而调敛之，又增以转粟挽盐之役，欲其不困，何可
得哉？”不听。遂行鼎议，而关中大扰。乃罢鼎度支使，以
仕衡为荆湖北路转运使，徙陕西。初，岁出内帑缗钱
三十万助陕西军费，仕衡言岁计可自办，遂罢给。真

弛盐禁，而永兴、同、华、耀四州犹率卖盐，年额钱，请减
十之四。”诏悉除之。累迁司封郎中，为河北转运使。又
奏罢内帑所助缗钱百万。建言：“河北岁给诸军帛七
十万，而民艰于得钱，悉预假于里豪，出倍偿之息，以
是工机之利愈薄。方春民不足，请户给钱，至夏输帛，
则民获利而官用足矣。”诏优其直，仍推其法于天下。
封泰山，献钱帛、刍粮各十万，见于行宫。迁右谏议大
夫。祀汾阴，又助钱帛三十万。乃命同林特提举西京、
陕西转运事，权知永兴军，进给事中。逾月，以枢密院
直学士知益州。顷之，河北阙军储，议者以谓仕衡前
过助封祀费。真宗闻之，以为河北都转运使。驾如亳
州，又贡丝绵缣帛各二十万。后集粟塞下，至钜万斛。
或言粟腐不可食，朝廷遣使取视之，而粟不腐也。棣
州污下苦水患，仕衡奏徙州西北七十里。既而大水
没故城丈馀，南郊复进钱帛八十万。先是，每有大礼，
仕衡必以所部供军物为贡，言者以为不实。仕衡乃
条析进六十万，皆上供者，二十万，即其羡馀。帝不之
罪，谓王旦曰：“仕衡应猝有材人，欲以此中之。然朝廷
所须，随大小即办，亦其所长也。”明年，旱蝗，发积粟赈
民，又移五万斛济京西。迁尚书工部侍郎、权知天雄
军。民有盗瓜伤主者，法当死，仕衡以岁饥奏贷之。盗
起淄、青间，迁刑部侍郎、知青州。前守捕群盗妻子寘
棘围中，仕衡至，悉纵罢之使去。未几，其徒有枭贼首
至者。入为三司使，帝作《宽财利论》以赐之。乃更陕西
入粟法，使民得受钱与茶。旧市羊及木，责吏送“京师，
而羊多道死，木至湍险处往往漂失，吏至破产不能
偿。”仕衡乃许吏私附羊，免其算，使得补死者。听民自
采木输官，用入粟法偿其直。迁吏部侍郎。仁宗即位，
拜尚书左丞。以足疾，改同州观察使、知陈州。州大水，
筑大堤以障水患。徙颍州，复知陈州。曹利用，仕衡婿
也，利用被罪，降仕衡左龙武军大将军，分司西京。岁
馀，改左卫大将军，卒。其后诸子诉其父有劳于国，非
意左迁，诏追复同州观察使。仕衡前后管计事二十
年，虽才智过人，然素贫，家赀至累钜万，建大第长安
里中，严若官府。子丕绪。